Robinsonkamp: I første del av konkurransen skulle deltakerne en og en ta seg igjennom en balansebane ("Bakken fanger") der det var om og gjøre å komme lengst uten å være nær bakken med føttene. De fire som kom lengst i løpet av 30 sekunder var med videre til den neste og siste delen av konkurransen. Lengst i balansebanen kom Tore (et spektakulært fall på slutten i det 30.sekund!). Deretter fulgte John Olav, Ole og Christer. Siste del av Robinsonkampen var et spill med kvadratiske ruter/felt som var lagt utover i sanden. De fire deltakerne startet i hvert sitt hjørnet av spillbrettet og skulle etter tur ta et skritt fra der de stod, og over til et nytt felt. Feltet de hadde stått på måtte snus, og var dermed ute av spill. Den siste deltakeren som kunne ta et skritt på et ledig felt, vant. Det ble John Olav som vant og fikk immuniteten i øyrådet (Tore røk først, deretter Christer).